MISIJSKA AKCIJA MIVA BIH 2021.
2021-07-25
Iduća je nedjelje 17. kroz godinu, posljednja u mjesecu srpnju. Te ćemo se nedjelje mi u katedrali uključiti u misijsku akciju MIVA BiH. Ona se organizira uz spomendan sv. Kristofora, zaštitnika vozača. – Uz redovitu milostinju prikupit ćemo priloge za pomoć u nabavci prijevoznih sredstava za misionare u svijetu. Nije bitno da dadnemo puno nego da se svatko i s malim darom uključi u pomaganje misija.

XX. DAN MOLITVENOG SJEĆANJA NA MUČENIKE I ŽRTVE BANJOLUČKE BISKUPIJE U DRVARU
2021-07-26 - 2021-07-27
U Drvaru se u utorak 27. srpnja 2021 . god. 20. put održava „Dan molitvenog sjećanja na mučenike i žrtve Banjolučke biskupije“ kojim će se komemorirati sve mučenike i žrtve ratova i totalitarizama XX. st. s područja Banjolučke biskupije, te na poseban način 80. godišnjica stradanja drvarskog župnika Waldemara Maximilijana Nestora i drvarskih katolika.
Ovaj spomen-dan uveden je 2001. i nosio je naziv „Dan drvarskih mučenika“ – u spomen na drvarskog župnika Waldemara Maksimilijana Nestora koji je 27. srpnja 1941. mučki ubijen zajedno sa skupinom svojih vjernika vraćajući se s hodočašća sv. Ani iz Knina – a od 2008., odredbom banjolučkog biskupa Franje Komarice, komemoracija mijenja ime u „Dan molitvenog sjećanja na mučenike i žrtve Banjolučke biskupije“, i tako postaje biskupijska komemoracija.
Podsjetimo, 27. srpnja 1941. u mjestu Trubar kod Drvara četnički ustanici izveli su iz vlaka drvarskoga župnika Waldemara Maksimilijana Nestora sa skupinom njegovih vjernika koji su se vraćali s hodočašća sv. Ani u Kosovu kraj Knina, pobili ih i bacili u jamu Golubnjaču. Taj dan napadnut je i drugi vlak s civilima koji su se vraćali u Drvar s hodočašća sv. Ani na Oštrelju. Do kraja 2. svjetskog rata iz Drvara su protjerani ili pobijeni gotovo svi katolici, katolička crkva u Drvaru srušena je i uklonjena 1949., a crkveno zemljište nacionalizirano i podijeljeno novim vlasnicima, dok je katoličko groblje preorano 60-tih godina prošlog stoljeća za potrebe drvarske Celuloze. Komunističke su vlasti, nakon 2. svjetskog rata, drvarsku gruntovnicu uništile ili sakrile, kako bi se prikrio dokaz vlasništva zemlje u Drvaru brojnih katoličkih obitelji koje su tamo živjele.
Istog dana kad je izvršen zločin nad drvarskim župnikom i katolicima, ustanici su i u susjednoj Lici izvršili zločine nad hrvatskim civilima na području Srba, Boričevca i Donjeg Lapca, a nedugo zatim i nad muslimanskim civilima u Kulen Vakufu.
U sljedećih 10-ak dana isti scenarij ponovio se u Bos. Grahovu i Krnjeuši. Najprije je početkom kolovoza zvjerski ubijen grahovski župnik don Juraj Gospodnetić s više od 200 grahovskih katolika, a potom u Krnjeuši kod Bosanskog Petrovca i župnik Krešimir Barišić zajedno s više od 250 svojih vjernika. Trojica župnika prvomučenika (Waldemar, Juraj i Krešimir) stali su tako na čelo nepregledne kolone od preko 600 Bogu posvećenih osoba (svećenika, redovnika, redovnica, bogoslova, sjemeništaraca) koji su mučenički ubijeni ili nastradali u godinama 2. svjetskog rata i poraća na području bivše Jugoslavije.
Nakon svih tih zločina, Katolička Crkva i hrvatski narod bili su praktički iskorijenjeni sa širokog područja zapadne Bosne i istočne Like, od Ključa do Knina i Gospića, i od Glamoča do Bihaća. U bivšoj Jugoslaviji taj se dan 27. srpnja slavio kao Dan ustanka naroda Hrvatske i BiH, a i u modernoj Hrvatskoj i BiH još uvijek neke skupine i pojedinci toga dana u Srbu i Drvaru obilježavaju ustanak. U Drvaru ovaj dan proglašen za Dan Općine.
U pozivu na ovaj molitveni skup stoje sljedeće riječi: „ Molitveno sjećanje nije niti smije biti pozivanje na mržnju ili na osvetu, nego molitva za pokoj duša tih žrtava i čuvanje spomena na njihov život i smrt. Kao kršćani i za počinitelje zla molimo Božje smilovanje i obraćenje. Ujedno želimo i molimo da se ubrza dan kada ćemo barem neke od tih žrtava, koji su pravi kršćanski mučenici, ubijeni iz mržnje na vjeru, vidjeti na svojim oltarima kao – od Crkve službeno proglašene – uzore ljubavi prema Bogu i bližnjemu, koji su za te ideale žrtvovali svoj vlastiti život.“
Molitveni program ove godine Drvaru započinje u 10 sati pred spomen-križem kod crkve (Titova 33) gdje će biti doček hodočasnika iz Trubara a potom će biti položni vijenci i izmoljeno opijelo za sve poginule branitelje.
U 10.30 sati je pobožnost križnog puta mučenika a odmah potom i svečana sv. misa koju će u pastoralnom centru u izgradnji (Ul Jole Marića bb) predvoditi nadbiskup vrhbosanski Vinko kardinal Puljić, u zajedništvu s banjolučkim biskupom mons. Franjom Komaricom i drugim svećenicima.
Zanimljivost je što će ove godine – o 80. obljetnici stradanja župnika Nestora i drvarskih katolika – 30-ak mladih zajednice „Nanovo rođeni“ iz zagrebačke župe Botinec, zajedno s drvarskim župnikom don Davorom Klečinom i njegovim mladima iz Drvara i Grahova, neposredno prije mise upriličiti molitveni hodočasnički put od 30 km od Trubara do Drvara i time simbolično dovršiti hodočašće koje nije uspio dovršiti župnik Nestor sa svojim vjernicima, budući da su na povratku iz Knina u Drvar, u Trubaru izvedeni iz vlaka, pobijeni i bačeni u jamu.
Župa Drvar
Drvar, 26. srpnja 2021.

OBILJEŽAVANJE 80. OBLJETNICE POKOLJA NAD HRVATIMA U GRAHOVU I KRNJEUŠI I MUČENIŠTVA ŽUPNIKA GOSPODNETIĆA I BARIŠIĆA
2021-08-07
Misnim slavljem u subotu 7. kolovoza 2021. u 11 sati, u župnoj crkvi sv. Ilije proroka u Bos. Grahovu bit će obilježena 80. obljetnica mučeništva grahovskog župnika don Jujra Gospodnetića i stradanja preko 200 tamošnjih katolika. Sv. Misu predvodit će banjolučki biskup Franjo Komarica koji će nakon mise blagosloviti vitraje, rad akademskog slikara Svetislava Cvetkovića iz Širokog Brijega, postavljene na prozorima grahovske župne crkve.
Biskup Komarica predvodit će misno slavlje u 11 sati i na katoličkom groblju u Krnjeuši, u nedjelju 8. kolovoza 2021., u povodu 80. obljetnice mučeništva župnika Krešimira Barišića i stradanja preko 240 krnjeuških Hrvata katolika.
———-
Juraj Gospodnetić je kao župnik Bosanskog Grahova od četnika mučen i ubijen po izbijanju ustanka u zapadnoj Bosni 27. srpnja 1941. Za grob mu se ni danas ne zna. Sa župnikom don Jurjem tih je dana ubijeno preko 200 žena, djece i muškaraca Hrvata, župljana Bosanskog Grahova u selima Obljaj, Korita, Luke, Ugarci, Crni Lug i dr.
Najstrašniji zločin četnici su počinili nad obitelji Barać, ubivši majku Anicu s njezinih devetoro malodobne djece.
Od prijeratnih preko 1000 vjernika župe Bos. Grahovo, kraj II. svjetskog rata dočekalo ih je na ognjištima samo nekoliko desetaka. Zemlja i imovina grahovskih Hrvata je uglavnom oteta i nacionalizirana te podijeljena novim vlasnicima.
———-
Po izbijanju četničkog ustanka u zapadnoj Bosni i istočnoj Lici na udaru ustanika se našla i župa Krnjeuša, između Bihaća i Bosanskog Petrovca. Pogrom u Krnjeuši dogodio se 9. i 10. kolovoza 1941. kada je zapaljena cijela župa koju je činilo dvadesetak sela i zaselaka, uključujući župnu crkvu i kuću.
Točan broj ubijenih stanovnika Hrvata nikad se nije utvrđen. Istraživanjima se došlo do preliminarne brojke od 240 ubijenih nedužnih civilnih osoba hrvatske nacionalnosti, od toga 72 žene i 49 djece do 12 godina starosti. Brojka od 240 osoba – koja nije konačna – odnosi se na uži dio župe i ne obuhvaća predjele koji su najviše stradali: južni dio župe oko Kulen Vakufa i Vrtoča s pripadajućim selima. Također, brojka ne obuhvaća poginule domobrane.
Među ubijenima je i krnjeuški župnik don Krešimir Barišić, zajedno s trojicom mladih sjemeništaraca, pripravnika za svećeničko zvanje, koji su zvjerski mučeni, ubijeni i bačeni u goruću župnu crkvu. Župa Krnjeuša je u kolovozu 1941. u potpunosti uništena tako da danas nema nikakva vidljiva traga njezina postojanja, osim devastiranog groblja “Križ” koje je uređeno i ograđeno prošlih godina.
Sličnu sudbinu posvemašnjeg uništenja tada su doživjele i susjedne katoličke župe u Bosanskom Petrovcu, Drvaru i Bos. Grahovu, te Borićevac, Srb, Donji Lapac i Udbina u susjednoj Lici, dok su župe Ključ i Glamoč desetkovane. Po svršetku II. svjetskog rata većini preživjelih stanovnika tih župa tadašnje komunističke vlasti nisu dopustile povratak na rodna ognjišta, a njihova imovina je u međuvremenu dobila nove vlasnike.
Navedenim zločinima, na širokom području zapadne Bosne i istočne Like, uništen je svaki trag hrvatske i katoličke nazočnosti, od rijeke Sane do obronaka Velebita i od Glamočkog polja preko Krbave do Ličke Plješivice.
Župa Drvar, župa Grahovo

PATRON ŽUPE MARIJA ZVIJEZDA - TRAPISTI
2021-08-15
Iduće je nedjelja, 15. kolovoza 2021. svetkovina Uznesenja Bl. Djevice Marije na nebo – Velika Gospa.
U Trapistima je ta svetkovina patron župe te će se tamo slaviti dvije sv. mise: pučka misa u 10 sati (predvodi biskup Franjo Komarica) i večernja misa u 18 sati. – Trodnevnica u Trapistima za Veliku Gospu je u četvrtak, petak i subotu s misama u 18 sati, a prije misa prigoda za ispovijed.

BLAGOSLOV CARITASOVOG DJEČJEG VRTIĆA
2021-09-21
U utorak 21. rujna 2021. godine obilježava se 40. obljetnica Međunarodnog dana mira, kojega je ustanovila Generalna skupština Ujedinjenih naroda.
Tim povodom Caritas Banjolučke biskupije upriličuje skromnu svečanost blagoslova novoizgrađenog Dječjeg vrtića u naselju Petrićevac pored Caritasovog Socijalnog centra (ul. Marija Dimić).
Svečanost na kojoj će sudjelovati također i predstavnici donatora – bit će u 11 sati.
Radujemo se Vašem dolasku i aktivnom sudjelovanju.
Dobro došli!

GODIŠNJICU UTEMELJENJA EUROPSKI CENTAR ZA MIR I SURADNJU
2021-09-21
U utorak 21. rujna 2021. godine obilježava se 40. obljetnica Međunarodnog dana mira, kojega je ustanovila Generalna skupština Ujedinjenih naroda.
Tim povodom Europski centar za mir i suradnju „Marija Zvijezda“ u naselju Trapisti (Delibašino Selo), Slatinska 1 – obilježit će godišnjicu svoga utemeljenja.
Očekuju se predstavnici državnih, društvenih i crkvenih institucija i organizacija i njihov nastup.
Program je predviđen od 14-16 sati.
Radujemo se Vašem dolasku i aktivnom sudjelovanju.
Dobro došli!

SVJETSKI DAN SREDSTAVA DRUŠTVENIH KOMUNIKACIJA
2021-09-26
Iduća je nedjelja 26. rujna, 26. nedjelju kroz godinu i Svjetski dan sredstava društvenih komunikacija.
U povodu toga dana Papa je uputio poruku u kojoj ističe kako je za dobro informiranje važno susretati ljude o kojima izvješćuju tamo gdje žive, gdje jesu.

BISKUP KOMARICA PREDVODI MISU NA PATRON CRKVE SV. VINKA U SARAJEVU
2021-09-27
Svečano Euharistijsko slavlje na patron samostanske crkve Družbe sestara Milosrdnica posvećene njihovu utemeljitelju sv. Vinku Paulskom u središtu Sarajeva (ulica Maršala Tita 42), u ponedjeljak, 27. rujna 2021. u 17.30 sati predvodit će biskup banjolučki mons. Franjo Komarica.
Sestre Milosrdnice i vjerni puk na ovo slavlje pripremit će se prigodnom trodnevnicom. Svete mise s početkom u 17.30 sati predvodit će:
– U petak, 24. rujna – vlč. Mario Čosić, ravnatelj Katoličkog školskog centra „Sv. Josip“ u Sarajevu
– U subotu, 25. rujna – fra Šimo Ivelj, profesor na Franjevačkoj teologiji u Sarajevu
– U nedjelju, 26. rujna – mons. Tomo Knežević, ravnatelj Caritasa Bosne i Hercegovine
U tijeku je jubilarna godina kojom sestre Milosrdnice sv. Vinka Paulskog Provincije Majke Divne Sarajevo obilježavaju 150. godišnjicu dolaska prvih sestara u Sarajevo i Bosnu i Hercegovinu (1871.-2021.). Jubilarna godina je otvorena svečanim Euharistijskim slavljem u katedrali Srca Isusova u Sarajevu na Svjetski dan siromaha u nedjelju, 15. studenog 2020. Jubilarna godina bit će zatvorena također na Svjetski dan siromaha, u nedjelju, 14. studenog 2021.

SPOMENDAN SV. VINKA PAULSKOG ZAŠTITNIKA SESTARA MILOSRDNICA
2021-09-27
U ponedjeljak, 27. rujna, spomen sv. Vinka Paulskog, prezbitera. Sv. Vinko Pausli je utemeljitelj i zaštitnik Sestara Milosrdnica. Tog će dana naše sestre Milosrdnice u kućnoj kapelici u 17 sati slaviti svetu misu. Preporučujem vam da se u molitvi sjetite duhovnih i materijalnih potreba Sestara Milosrdnica i da ujedno zahvalite Bogu za taj dar što su među nama.

ZAVRŠETAK GODINE BOŽJE RIJEČI
2021-09-30
U četvrtak, 30. rujan, spomen sv. Jeronima prezbitera i naučitelja; završetak Godine Božje Riječi – sv. misu u 18 sati u katedrali predvodit će pomoćni biskup mons. Marko Semren.

PROSLAVA SV. TEREZIJE OD DJETETA ISUSA U SVETIŠTU U PRESNAČAMA
2021-10-02
U petak, 1. listopada, spomen sv. Terezije od Djeteta Isusa. – U Svetištu sv. Terezije u Presnačama proslava zaštitnice bit će u subotu 2. listopada u 11 sati. Trodnevnica u Presnačama u srijedu, četvrtak i petak u 18 sati.

IMENDAN NAŠEG BISKUPA FRANJE
2021-10-04
U ponedjeljak, 4. listopada, spomen je sv. Franje Asiškog, kad naš biskup Franjo slavi imendan, preporučujem da ga se sjetite u svojoj molitvi.

PROSLAVA BLAGDANA SV. FAUSTINE KOWALSKE U ŽUPI SASINA U KOJOJ SE NALAZE RELIKVIJE SVETICE
2021-10-05
U utorak, 5. listopada, bit će u župi Rođenja BDM Sasina proslava blagdana sv. Faustine Kowalske, poljske redovnice čije se relikvije (moći) nalaze u župnoj crkvi.
Sv. Faustina Kowalska je redovnica kojoj se ukazao Isus i rekao da naslika sliku Milosrdnog Isusa, upravo onakvog kakvog ga vidi, te da proširi njezino štovanje po cijelom svijetu. U svom dnevniku Faustina navodi da je posljednja slamka spasa svijetu Božje milosrđe.
Prva svetica proglašena svetom u trećem tisućljeću i tajnica Božjega milosrđa, pronašla je put do naše biskupije, te se njezine relikvije nalaze u zajednici sestara Misionarki Božjega Milosrđa u župi Sasina gdje sestre žive i služe Bogu i bližnjima.
Sveta će misa biti u utorak, u 11 sati. Prije svete mise molit će se krunica Božjega milosrđa i litanije u čast sv. Faustine.

HODOČAŠĆE VJERNIKA VRHBOSANSKE NADBISKUPIJE I BANJOLUČKE BISKUPIJE U MARIJU BISTRICU
2021-10-09
Šesnaesto po redu hodočašće vjernika Vrhbosanske nadbiskupije i Banjolučke biskupije u Hrvatsko nacionalno marijansko svetište u Mariji Bistrici bit će održano u subotu, 9. listopada 2021. pod geslom “Blažena ti što povjerova” (Lk 1,45).
“Odlučni da i ovogodišnje hodočašće organiziramo u skladu s mjerama koje svaka država usvaja i provodi u borbi protiv koronavirusa, molimo da se prijave hodočasnika iz Bosne i Hercegovine dostave direktno Svetištu u Mariji Bistrici ili Ordinarijatu u Sarajevu i Banjoj Luci najkasnije do 5. listopada 2021. U Svetište treba doći na vrijeme kako bi hodočasnici imali dovoljno vremena za pristupiti sakramentu sv. ispovijedi i za obaviti osobnu pobožnost. Slavlje Svete mise na otvorenom počinje u 11 sati, a pobožnost Križnog puta u 14.30 sati“, navedeno je, među ostalim u dopisu Ordinarijata kojega su potpisali kancelar preč. Mladen Kalfić te nadbiskup metropolit vrhbosanski kardinal Vinko Puljić, prenosi mrežna stranica Vrhbosanske nadbiskupije.

MOLITVENI SUSRET ZA MLADE U TRAVNIKU
2021-10-14 - 2021-10-17
Molitvena zajednica mladih „Nanovo rođeni“ iz Zagreba održat će od 14. do 17. listopada duhovni seminar za mlade u prostorijama Nadbiskupskog sjemeništa „Petar Barbrarić“ u Travniku. Cilj susreta je okupiti mlade iz BiH kako bi se stvorilo molitveno zajedništvo i kako bi se mladi otvorili novoj evangelizaciji.
Osim zajedničkog druženja i molitve, predviđen je i niz predavanja o povijesti katolika u Bosni u Hercegovini kako bi mladi razvili svijest o svojim korijenima i mučeničkoj borbi naših predaka da se sačuva vjera, kako bi se tako otvorili oprostu i pomirenju koji su nužni za izgradnju suživota.
Poticaj za ovakvu vrstu susreta mladi su pronašli u crkvenom dokumentu „Sjećanje i pomirenje“ koji je izdala Međunarodna teološka komisija na čelu s kardinalom Josephom Ratzingerom, kasnije papom Benediktom, objavljenim u povodu velikog jubileja kršćanstva, 2000. g.
Susret u Travniku se odvija u dogovoru i s blagoslovom nadbiskupa vrhbosanskog Vinka kardinala Puljića koji će predslaviti svečano euharistijsko slavlje u subotu 16. listopada u 18 sati u sjemenišnoj crkvi sv. Alojzija Gonzage. Na susretu će sudjelovati i nekoliko svećenika Vrhbosanske i Banjolučke (nad)biskupije te franjevaca Bosne Srebrene.
U petak 15. listopada mladi će sudjelovati na križnom putu uz brdo Kalvarija kod Viteza gdje će potom svetu misu predvoditi župnik vikar iz Nove Bile fra Antonio Baketarić.
Na kraju susreta, mladi će u nedjelju 17. listopada sudjelovati na misnnom slavlju koje će u 11 sati predvoditi mostarsko-duvanjski biskup mons. Petar Palić u šumi Rije, u župi Rankovići kod Novog Travnika, za oko 200 hrvatskih vojnika i civila ubijenih 1945. na svršetku II. svjetskog rata.
Završetak susreta predviđen je u crkvi sv. Franje u Gučoj Gori gdje će mladi imati euharistijsko klanjanje i blagoslov Presvetim Lašvanske doline.
Predavači o povijesnim razdobljima katoličke prisutnosti u BiH (od ranog rednjeg vijeka do naših dana) bit će: prof. Leonard Valenta, prof. Antun Kovčalija, s Jelena Jovanović (SMI) i s. Pia Katarina Pilić (SMI), prof. Dažen Janko i mons. Ivo Tomašević. Prof. dr. Zorica Maros s KBF u Sarajevu održat će predavanje na temu „Oproštenje, pomirenje i viktiizam“, dok će svjedočanstva vjere dati don Jakov Kajinić iz Travnika, Vlado Kudić iz Rame te Matija Ricov i Mišo Lukenda iz Zagreba.
(Zajednica mladih „Nanovo rođeni“ Botinec-Zagreb)

GODIŠNJI SABOR SVEĆENIKA NAŠE BISKUPIJE
2021-10-17 - 2021-10-20
U srijedu, 20. listopada, održat će svećenici naše biskupije svoj godišnji sabor. Započet će ga sa sv. misom u katedrali u 10 sati. – Redovita večernja misa bit će u 18.00.

GODIŠNJICA POSVETE SAMOSTANSKE I ŽUPNE CRKVE NA PETRIĆEVCU
2021-10-22
Župa Petrićevac će u petak, 22. listopada, slaviti godišnjicu posvete samostanske i župne crkve. Sv. misu u 17 sati predvodit će fra Ivica Matić, župnik u S. Mostu.
Nakon mise skupina Arabella održat će koncert posvećen sv. papi Ivan Pavlu II.
Sutradan, u subotu, 23. listopada, s početkom u 13 sati predvodit će na Petrićevcu fra Ivo Pavić, župnik u Šurkovcu, jednodnevnu duhovnu obnovu.

MOLITVENI DAN ZA DOMOVINU
2021-10-23
U subotu, 23. listopada, molit ćemo za našu domovinu Bosnu i Hercegovinu i sve narode u njoj. (Vrhbosanska će nadbiskupija toga dana hodočastiti na Bobovac.)

SVJETSKI MISIJSKI DAN - XXX. NEDJELJA KROZ GODINU
2021-10-24
Iduća nedjelja (24.10.2021.) je 30. kroz godinu i Svjetski misijski dan.
Milodari te nedjelje su naš dar misijama. Misije možete pomagati molitvom, zatim pretplatom na misijski list Radosna vijest (godišnja pretplata 24,- KM), osobnim prilozima ili uzimanjem misijske kutijice u koju ćete povremeno ubacivati svoje priloge.

SVETKOVINA SVIH SVETIH I DUŠNI DAN
2021-11-01 - 2021-11-02
Iduća je nedjelja, 31. listopada, 31. nedjelja kroz godinu. – Promijenit će se računanje vremena! Na početku tog drugog tjedna, u ponedjeljak, svetkovina je Svih Svetih. Sveta će mise u katedrali biti u 9 sati; na groblju «Sv. Marko» u 15.00 sati (predvodi biskup Franjo).
– U utorak, 2. studenoga, je Dušni dan – Spomen svih vjernih mrtvih. Svete će mise biti u katedrali u 18 sati za sve pokojne biskupe i svećenike (biskup Franjo)
– na groblju Pavlovac u 10 sati,
– na groblju «Sv. Marko» u 15:00.

SVJETSKI DAN SIROMAHA - 33. NEDJELJA KROZ GODINU
2021-11-14
Iduća je nedjelja 33. kroz godinu – po odredbi pape Franje na tu nedjelju obilježit ćemo Svjetski dan siromaha.

BLAGOSLOV ZAVJETNOG KIPA SVETOG PAPE IVANA PAVLA II. U PODHUMU
2021-11-28
Na prvu nedjelju Adventa 28. 11. 2021. svečanu svetu misu predvodi mons. Franjo dr. Komarica, biskup banjolučki.
Pod svetom misom blagoslov zavjetnog kipa svetog pape Ivana Pavla II. dar Draška i Senke Grabovac iz Vržerala.
Kip je umjetnički rad u terakoti od Tonija Kozarića, umjetnika iz Ljubuškog.
Misno slavlje započinje u 10 sati.
Sveti Ivane Pavle II., moli za nas!

NEDJELJA CARITASA - TREĆA NEDJELJA DOŠAŠĆA
2021-12-12
Iduća je nedjelja, 12. prosinca 2021., treća nedjelja došašća i Nedjelja Caritasa. Milostinja te nedjelje je namijenjena Caritasu.

KONFERENCIJA ZA NOVINARE BISKUPA FRANJE KOMARICE
2021-12-23
Poštovani,
povodom blagdana Božića banjolučki biskup mons. Franjo Komarica održat će u četvrtak, 23.12.2021. u 10 sati konferenciju za novinare u dvorani Biskupskog ordinarijata (Kralja Petra I. 80., Banja Luka).
Molimo novinare koji će toga dana biti na konferenciji za medije da se pridržavaju epidemioloških mjera koje su propisale nadležne institucije.

RASPORED MISA PO ŽUPAMA ZA BOŽIĆ 2021.
2021-12-24 - 2021-12-26
Katedrala
24.12.2021. – 18.00 sati (Biskup Marko)
25.12.2021. – 10.00 sati (Biskup Franjo)
26.12.2021. – 9.00 sati (Pero Ivan)
Župa Pohoda BDM
24.12.2021. – 20.00 sati
25.12.2021. – 10.30 sati i 18.00 sati
26.12.2021. – 10.30 sati i 18.00 sati
Budžak
24.12.2021. – 20.00 sati
25.12.2021. – 9.00 sati
26.12.2021. – 9.00 sati
Ivanjska
24.12.2021. – 24.00 sati (Polnoćka)
25.12.2021. – 11.00 sati
26.12.2021. – 11.00 sati
Marija Zvijezda
24.12.2021. – 20.00 sati
25.12.2021. – 10.00 sati
26.12.2021. – 10.00 sati
Petrićevac
24.12.2021. – 24.00 sati (Polnoćka)
25.12.2021. – 9.00 sati
26.12.2021. – 9.00 sati
Motike
24.12.2021. – 21.00 sati
26.12.2021. – 11.00 sati
Presnače
24.12.2021. – 24.00 sati (Polnoćka)
25.12.2021. – 10.00 sati
26.12.2021. – 10.00 sati
Trn
24.12.2021. – 24.00 sati (Polnoćka)
25.12.2021. – 10.30 sati
26.12.2021. – 10.30 sati
Šimići
24.12.2021. – 24.00 sati (Polnoćka)
26.12.2021. – 11.00 sati
Mahovljani
25.12.2021. – 9.00 sati
26.12.2021. – 9.00 sati
Mičije
25.12.2021. – 11.00 sati

RASPORED MISA PO ŽUPAMA ZA NOVU 2022. GODINU
2022-01-01
Katedrala
1.1.2022. – 18.00 sati (Biskup Marko)
Župa Pohoda BDM
1.1.2022. – 10.30 sati
Budžak
1.1.2022. – 9.00 sati
Ivanjska
1.1.2022. – 11.00 sati
Marija Zvijezda
1.1.2022. – 10.00 sati
Petrićevac
1.1.2022. – 9.00 sati
Trn
1.1.2022. – 10.30 sati
Šimići
1.1.2022. – 10.00 sati

BOGOJAVLJENJA - SVETA TRI KRALJA
2022-01-06
U četvrtak (6. siječnja) je svetkovina Bogojavljenja – Sveta Tri Kralja – Svjetski misijske dan za djecu. Svi prilozi u milostinji bit će proslijeđeni za najpotrebniju i gladnu djecu u misijama. – Sv. misa u katedrali bit će u 9 sati. – Na taj dan prije 36 godina ređen je za biskupa naš biskup Franjo! Mi mu čestitamo i uključujemo ga u svoje molitve.
U srijedu, 5. siječnja, na početku večernje mise, bit će blagoslov vode uoči Bogojavljenja.

PROSLAVA SV. ANTE PUSTINJAKA NA PETRIĆEVCU
2022-01-17
Iduća je nedjelja druga kroz godinu. – U drugi ponedjeljak, 17. siječnja je sv. Antun, opat.
Na Petrićevcu će biti trodnevnica u, petak, subotu i nedjelju s misama u 16 sati; prije mise prigoda za sv. ispovijed. Na sam blagdan mise će biti u 9, 10:30 i 17 sati.
Fra Zoran Vuković predvodit će mise prije podne, a fra Dominko Batinić (Trn) u ponedjeljak navečer.

MOLITVENA OSMINA ZA JEDINSTVO KRŠĆANA
2022-01-18 - 2022-01-25
U utorak, 18. siječnja, počet će molitvena osmina za jedinstvo kršćana.
Tema ovogodišnje Osmine su riječi iz Matejeva evanđelja: „Vidjesmo gdje izlazi zvijezda njegova pa mu se dođosmo pokloniti.“
Molitve i materijale za osminu pripremilo je Vijeće crkava Bliskog istoka.
Osmina će završiti na blagdan Obraćenja sv. Pavla apostola, 25. siječnja.

DAN MOLITVE ZA MIR U BOSNI I HERCEGOVINI
2022-01-30
Iduća je nedjelja (30. siječnja) četvrta kroz godinu. – Dan molitve za mir u Bosni i Hercegovini.
